Vyf vas ná casino-roofArgieffoto. Vyf mans is in hegtenis geneem nadat hulle Mandag ŉ casino in die Oos-Kaap beroof het. Kol. Mzukisi Fatyela, ŉ polisiewoordvoerder, het Woensdag gesê die rooftog het by ŉ klein casino, Ritz Bingo, in Mthatha plaasgevind. ŉ Onbekende bedrag geld is gesteel. “Die vyf verdagtes is Dinsdagaand in verskeie areas van Mthatha vasgetrek,” het Fatyela gesê. Die polisie het op twee vuurwapens beslag gelê. Fatyela het gesê die mans kan moontlik met ander misdade in die gebied verbind word. Die mans sal in die hof verskyn wanneer hulle amptelik aangekla is.